Foreldrar hafa sjálfir samband við dagforeldra þegar leitað er eftir vistun fyrir barnið . Dagforeldrar eru sjálfstæðir atvinnurekendur og starfa samkvæmt starfsleyfi sem daggæsluteymi fjölskyldusviðs Árborgar veitir . Daggæsluteymið hefur einnig eftirlit með starfseminni . Dagforeldrar gera dvalarsamning við foreldra / forráðamenn barna . Daggjöld barna , sem eiga lögheimili í Sveitarfélaginu Árborg og eru í gæslu í heimahúsum , eru greidd niður samkvæmt ákvörðun bæjarstjórnar . Niðurgreiðslur fara eftir reglum um niðurgreiðslu daggæslu barna í heimahúsum í Sveitarfélaginu Árborg . Foreldrar sækja um niðurgreiðslur á Mín Árborg .